《司马公邀同谢少廉吴太宁集函中》
明代·胡应麟

万山回合太玄亭，五夜雄谈入杳冥。绕座春风凌白苧，当筵牛斗落青萍。

抽毫客似登梁苑，张乐人疑在洞庭。醉拥如花明月下，路岐何用叹飘零。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。